CELEX: 32008D0293
Language: ro
Date: 2008-04-04 00:00:00
Title: 2008/293/CE: Decizia Comisiei din 4 aprilie 2008 de modificare a Deciziei 2006/784/CE de autorizare a metodelor de clasificare a carcaselor de porc în Franța [notificată cu numărul C(2008) 1235]

10.4.2008   
            
            
               RO
            
            
               Jurnalul Oficial al Uniunii Europene
            
            
               L 98/16
            
         
      DECIZIA COMISIEI
   
   din 4 aprilie 2008
   de modificare a Deciziei 2006/784/CE de autorizare a metodelor de clasificare a carcaselor de porc în Franța
   [notificată cu numărul C(2008) 1235]
   (Numai textul în limba franceză este autentic)
   (2008/293/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3220/84 al Consiliului din 13 noiembrie 1984 de stabilire a grilei comunitare de clasificare a carcaselor de porc (1), în special articolul 5 alineatul (2),
   întrucât:
   
               (1)
            
            
               Decizia 2006/784/CE a Comisiei (2) autorizează cinci metode pentru clasificarea carcaselor de porc în Franța [Capteur Gras/Maigre – Sydel (CGM), CSB Ultra-Meater, metoda manuală (ZP), Autofom, UltraFom 300].
            
         
               (2)
            
            
               Franța a solicitat Comisiei să autorizeze două noi metode de clasificare a carcaselor de porc și a prezentat rezultatele probelor de tranșare în cea de-a doua parte a protocolului prevăzut la articolul 3 alineatul (3) din Regulamentul (CEE) nr. 2967/85 al Comisiei din 24 octombrie 1985 privind stabilirea modalităților de aplicare a grilei comunitare de clasificare a carcaselor de porc (3).
            
         
               (3)
            
            
               Din examinarea acestei cereri reiese că sunt îndeplinite condițiile de autorizare a acestor metode de clasificare.
            
         
               (4)
            
            
               Prin urmare, Decizia 2006/784/CE trebuie modificată în consecință.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului de gestionare a cărnii de porc,
            
         ADOPTĂ PREZENTA DECIZIE:
   Articolul 1
   Decizia 2006/784/CE se modifică după cum urmează:
   
               1.
            
            
               La articolul 1 primul paragraf se adaugă următoarele litere (f) și (g):
               
                           „(f)
                        
                        
                           aparatul «CSB Image-Meater» și metodele de estimare aferente, ale cărui caracteristici sunt prezentate în partea 6 din anexă;
                        
                     
                           (g)
                        
                        
                           aparatul «VCS 2000» și metodele de estimare aferente, ale cărui caracteristici sunt prezentate în partea 7 din anexă.”
                        
                     
         
               2.
            
            
               Anexa se modifică în conformitate cu anexa la prezenta decizie.
            
         Articolul 2
   Prezenta decizie se adresează Republicii Franceze.
   
      Adoptată la Bruxelles, 4 aprilie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 301, 20.11.1984, p. 1. Regulament modificat ultima dată prin Regulamentul (CE) nr. 3513/93 (JO L 320, 22.12.1993, p. 5).
   
      (2)  JO L 318, 17.11.2006, p. 27. Decizie modificată prin Decizia 2007/510/CE (JO L 187, 19.7.2007, p. 47).
   
      (3)  JO L 285, 25.10.1985, p. 39. Regulament modificat ultima dată prin Regulamentul (CE) nr. 1197/2006 (JO L 217, 8.8.2006, p. 6).
   
      ANEXĂ
      În anexa la Decizia 2006/784/CE se adaugă următoarele părți 6 și 7:
      
         „PARTEA 6
         CSB Image-Meater
         
                     1.
                  
                  
                     Clasificarea carcaselor de porc se efectuează cu ajutorul aparatului numit «CSB Image-Meater».
                  
               
                     2.
                  
                  
                     Aparatul CSB Image-Meater este compus în special dintr-o cameră video, un PC dotat cu un card de analiză de imagini, un ecran, o imprimantă, un mecanism de comandă, un mecanism de măsurare și interfețe. Cele 11 variabile ale Image-Meater sunt măsurate la linia mediană: valorile măsurate sunt convertite în procent estimat de carne macră de către o unitate centrală.
                  
               
                     3.
                  
                  
                     Conținutul de carne macră al carcasei se calculează după formula următoare:
                     
                                 Ŷ =
                              
                              
                                 64,40 – 0,129 G – 0,187 MG – 0,068 VaG + 0,003 VbG – 0,368 EG + 0,036 V + 0,032 MV – 0,024 VaV + 0,034 VbV – 0,024 VcV+ 0,022 VdV
                              
                           unde:
                     
                                 Ŷ
                              
                              
                                 =
                              
                              
                                 procentul estimat de carne macră în carcasă;
                              
                           
                                 G
                              
                              
                                 =
                              
                              
                                 grosimea slăninii după metoda ZP: grosimea minimă a slăninii (incluzând șoriciul) deasupra mușchiului gluteus medius (în milimetri);
                              
                           
                                 MG
                              
                              
                                 =
                              
                              
                                 grosimea medie a slăninii deasupra mușchiului gluteus medius (în milimetri);
                              
                           
                                 VaG
                              
                              
                                 =
                              
                              
                                 grosimea medie a slăninii deasupra vertebrei lombare «a» (în milimetri);
                              
                           
                                 VbG
                              
                              
                                 =
                              
                              
                                 grosimea medie a slăninii deasupra vertebrei lombare «b» (în milimetri);
                              
                           
                                 EG
                              
                              
                                 =
                              
                              
                                 grosimea medie a slăninii din stratul de grăsime subcutanat extern deasupra vertebrelor lombare «a»-«d» (în milimetri);
                              
                           
                                 V
                              
                              
                                 =
                              
                              
                                 grosimea mușchiului după metoda ZP: grosimea minimă a mușchiului între partea anterioară a mușchiului gluteus medius și partea dorsală a canalului rahidian (în milimetri);
                              
                           
                                 MV
                              
                              
                                 =
                              
                              
                                 grosimea medie a mușchilor lombar și gluteus medius (în milimetri);
                              
                           
                                 VaV
                              
                              
                                 =
                              
                              
                                 grosimea medie a mușchiului deasupra vertebrei lombare «a» (în milimetri);
                              
                           
                                 VbV
                              
                              
                                 =
                              
                              
                                 grosimea medie a mușchiului deasupra vertebrei lombare «b» (în milimetri);
                              
                           
                                 VcV
                              
                              
                                 =
                              
                              
                                 grosimea medie a mușchiului deasupra vertebrei lombare «c» (în milimetri);
                              
                           
                                 VdV
                              
                              
                                 =
                              
                              
                                 grosimea medie a mușchiului deasupra vertebrei lombare «d» (în milimetri).
                              
                           Formula este valabilă pentru carcasele cu o greutate cuprinsă între 45 și 125 de kilograme.
                  
               PARTEA 7
         VCS 2000
         
                     1.
                  
                  
                     Clasificarea carcaselor de porc se efectuează cu ajutorul aparatului numit «VCS 2000».
                  
               
                     2.
                  
                  
                     Aparatul VCS 2000 se bazează pe analiza imaginilor video digitale. Principalele componente ale aparatului sunt trei camere, diverse lămpi, un calculator pentru analiza de imagini, un server PC și unități de poziționare. În poziția 1, o cameră captează o imagine a părții exterioare a șuncii. În poziția 2, două camere captează imagini ale liniei mediane. Din aceste imagini sunt extrase 40 de variabile. Aceste variabile reprezintă în principal grosimi, lărgimi, lungimi și suprafețe. Valorile măsurate sunt convertite în procent estimat de carne macră de către o unitate centrală.
                  
               
                     3.
                  
                  
                     Conținutul de carne macră al carcasei se calculează pe baza a 40 de variabile, după formula următoare:
                     
                                 Ŷ =
                              
                              
                                 122,458 + 0,05805 * X1 + 0,01449 * X2 – 0,02996 * X3 – 0,001585 * X4 – 39,297 * X5 – 47,553 * X6 + 38,877 * X7 – 0,1013 * X8 + 0,00004308 * X9 – 817,242 * X10 + 10,135 * X11 + 15,277 * X12 – 25,777 * X13 – 90,738 * X14 + 0,0005792 * X15 + 2,743 * X16 – 0,06866 * X17 + 3,511 * X18 – 0,1681 * X19 – 0,007867 * X20 – 0,1082 * X21 – 0,01290 * X22 + 0,02957 * X23 + 0,03856 * X24 – 0,003353 * X25 – 0,03378 * X26 – 0,01661 * X27 + 2,368 * X28 – 0,3133 * X29 – 0,01386 * X30 – 0,02100 * X31 – 0,01908 * X32 – 0,02442 * X33 + 0,06009 * X34 – 0,007792 * X35 – 2,598 * X36 – 7,632 * X37 – 0,004848 * X38 – 0,9099 * X39 – 20,514 * X40
                              
                           unde:
                     Ŷ = procentul estimat de carne macră în carcasă;
                     X1, X2, … X40 sunt variabilele măsurate de VCS 2000.
                     Descrierea variabilelor și metoda statistică se găsesc în partea II a protocolului prezentat Comisiei de către Franța în conformitate cu articolul 3 alineatul (3) din Regulamentul (CEE) nr. 2967/85.
                     Formula este valabilă pentru carcasele cu o greutate cuprinsă între 45 și 125 de kilograme.”